ཧྲང་ཧའེ་ཤིན་ཧྭ་སྨན་ཁང་གིས་ད་དུང་རང་སྐྱོང་ལྗོངས་མི་དམངས་སྨན་ཁང་ལ་རིན་ཐང་སྒོར་ཁྲི་ཚོ༢༤ལྷག་ཙམ་རེ་བའི་ཕྲུ་གུ་དམར་སྦྱར་དུས་ཀྱི་རྣ་ཐོས་ནུས་པ་བརྟག་ཞིབ་དང་གཤག་བཅོས་བྱེད་པའི་ཡོ་ཆས་སྤྲད་པ་རེད།སྤྱི་ལོ༢༠༡༣ལོར་རྒྱལ་ཁབ་འཕྲོད་བསྟེན་དང་འཆར་ལྡན་བུ་བཙའ་ཨུ་ཡོན་ལྷན་ཁང་།ཀྲུང་གོ་དབང་པོ་སྐྱོན་ཅན་མཉམ་འབྲེལ་ལྷན་ཚོགས་ཀྱིས་རང་སྐྱོང་ལྗོངས་མི་དམངས་སྨན་ཁང་འདི་ཉིད་བོད་ལྗོངས་ཀྱི་མི་བཟོས་རྣ་འཁྱིལ་འཇུག་པའི་གཤག་བཅོས་རྣམ་གྲངས་ཀྱི་རོགས་སྐྱོར་སྨན་ཁང་ལ་གཏན་འཁེལ་བྱས་པ་དང༌།རྣམ་གྲངས་ཀྱི་གཏན་འབེབས་ལ་གཞིགས་ནས་ལོ་ལྔའི་ནང་ཧྲང་ཧའེ་ཤིན་ཧྭ་སྨན་ཁང་དང་རང་སྐྱོང་ལྗོངས་མི་དམངས་སྨན་ཁང་གཉིས་ཀྱིས་ཐུན་མོང་ཐོགམི་བཟོས་རྣ་འཁྱིལ་འཇུག་པའི་གཤག་བཅོས་ཁག༦༠ལྷག་ཙམ་བྱ་རྒྱུ་ཡིན་པ་དང་།དེའི་དམིགས་ཡུལ་ནི་ལོ༣ནས༥ནང་ཁ་མཐུན་རོགས་སྐྱོར་ཐོག་ནས་རང་སྐྱོང་ལྗོངས་མི་དམངས་སྨན་ཁང་གིས།རང་ཚུགས་ངང་མི་བཟོས་རྣ་འཁྱིལ་འཇུག་པའི་གཤག་བཅོས་ཐུབ་རྒྱུར་ཆ་རྐྱེན་བསྐྲུན་རྒྱུ་རེད།།